Úradný vestník L 082 , 19/03/1998 S. 0014 - 0017



Nariadenie Komisie (ES) č. 613/98 z 18. marca 1998, ktorým sa menia a dopĺňajú prílohy II, III a IV nariadenia Rady (EHS) č. 2377/90, ustanovujúceho postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 ustanovujúce postup spoločenstva pri určení maximálnych hraniu rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) č. 426/98 [2], a najmä na jeho články 6 a 8, keďže v súlade s nariadením (EHS) č. 2377/90 sa musia postupne stanoviť maximálne hranice rezíduí pre všetky farmakologicky účinné látky, ktoré sa v spoločenstve používajú vo veterinárnych liečivách pre zvieratá určené na výrobu potravín; keďže maximálne hranice rezíduí by sa mali stanoviť až po preskúmaní v rámci Výboru pre veterinárne lieky všetkých dôležitých informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a účinku rezíduí na priemyselné spracovanie potravín; keďže pri stanovovaní maximálnych hraniu rezíduí pre rezíduá veterinárnych liečiv v potravinách živočíšneho pôvodu je potrebné špecifikovať pri druhoch zvierat, u ktorých môžu byť prítomné rezíduá, hladinu, ktorá môže byť prítomná v každom príslušnom mäsovom tkanive získanom z ošetrených zvierat (cieľové tkanivo), a povahu rezíduí, ktorá je významná pre sledovanie rezíduí (indikátorové rezíduum); keďže pre kontrolu rezíduí, ako je stanovená v príslušných právnych predpisoch spoločenstva, by mali byť zvyčajne stanovené maximálne hranice rezíduí pre cieľové tkanivá pečene alebo obličiek; keďže však pečeň a obličky sú často odstránené z porážaných zvierat, ktoré sú predmetom medzinárodného obchodu, a preto by sa mali tiež vždy stanoviť maximálne hranice rezíduí pre svalové alebo tukové tkanivá; keďže v prípade veterinárnych liečiv určených na použitie pre vtáky znášajúce vajcia, zvieratá produkujúce mlieko alebo medonosné včely sa musia tiež stanoviť maximálne hranice rezíduí pre vajcia, mlieko alebo med; keďže dusičnan draselný, dl-aspartát draselný, glukurónan draselný a glycerofosforečnan draselný by sa mali vložiť do prílohy II k nariadeniu (EHS) č. 2377/90; keďže, s cieľom umožniť ukončenie vedeckých štúdií, do prílohy III k nariadeniu (EHS) č. 2377/90 by sa mal zaradiť flófenikol a moxidektín; keďže, s cieľom umožniť ukončenie vedeckých štúdií, trvanie platnosti predbežných maximálnych hraníc rezíduí stanovených v prílohe III k nariadenia (EHS) č. 2377/90 by sa malo predĺžiť pre sulfoxid albendazol a carprofen; keďže sa zdá, že nie je možné stanoviť maximálne hranice rezíduí pre metronidazol, pretože jeho rezíduá v akomkoľvek množstve v potravinách živočíšneho pôvodu predstavujú nebezpečenstvo pre zdravie spotrebiteľa; keďže by sa to malo vložiť do prílohy IV k nariadeniu (EHS) č. 2377/90; keďže by sa malo povoliť obdobie 60 dní pred nadobudnutím účinnosti tohto nariadenia s cieľom umožniť členským štátom vykonať všetky úpravy, ktoré môžu byť potrebné, pokiaľ ide o povolenie uviesť príslušné veterinárne liečivá na trh, ktoré bolo udelené v súlade so smernicou Rady 81/851/EHS [3], naposledy zmenenou a doplnenou smernicou 93/40/EHS [4], s cieľom zohľadniť ustanovenia tohto nariadenia; keďže opatrenia ustanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Prílohy II, III a IV k nariadeniu (EHS) č. 2377/90 sa týmto menia a dopĺňajú tak, ako je stanovené v prílohe k tomuto nariadeniu. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. marca 1998 Za Komisiu Martin Bangemann člen Komisie [1] Ú. v. ES L 224, 18.8.1990, s. 1. [2] Ú. v. ES L 53, 24.2.1998, s. 3. [3] Ú. v. ES L 317, 6.11.1981, s. 1. [4] Ú. v. ES L 214, 24.8.1993, s. 31. -------------------------------------------------- PRÍLOHA A. Príloha II sa mení takto: 1. Anorganické látky "Farmakologicky účinná/é látka/y | Druh zvierat | Iné ustanovenia | Dusičnan draselný, | Všetky druhy určené na výrobu potravín | | Dl-aspartát draselný | Všetky druhy určené na výrobu potravín | | Glukurónan draselný | Všetky druhy určené na výrobu potravín | | Glycerofosforečnan draselný | Všetky druhy určené na výrobu potravín" | | B. Príloha III sa mení takto: 1. Antiinfekčné látky 1.2. Antibiotiká 1.2.11. Flórfenikol a príbuzné zlúčeniny "Farmakologicky aktívna/e látka/y | Marker rezídua | Druh zvierat | MHR | Cieľové tkanivá | Iné ustanovenia | Flórfenikol | suma flórfenikolu a jeho metabolitov meraná ako flór-fenikol-amín | ryby | 1000 μg/kg | svaly a koža v prirodzených proporciách | platnosť predbežných MRL sa skončí 1. 7. 2001." | 2. Antiparazitárne látky 2.1. Látky účinné proti endoparazitom 2.1.1. Benzimidazoly a pro-benzimidazoly "Farmakologicky aktívna/e látka/y | Marker rezídua | Druh zvierat | MHR | Cieľové tkanivá | Iné ustanovenia | Albendazol sulfoxid | suma albendazolu, sulfoxidu albendazolu, sulfónu albendazolu a 2-amino sulfónu albendazolu, vyjadrená ako albendazol | hovädzí dobytok, ovce, bažant | 1000 μg/kg | pečeň | platnosť predbežných MRL sa skončí 1. 1.2000. | 500 μg/kg | obličky | 100 μg/kg | sval, tuk | hovädzí dobytok, ovce | 100 μg/kg | mlieko" | 2.3. Látky účinné proti endo- a ektoparazitom 2.3.1. Avermektíny "Farmakologicky aktívna/e látka/y | Marker rezídua | Druh zvierat | MHR | Cieľové tkanivá | Iné ustanovenia | Moxidektín | moxidektín | koňovité | 50 μg/kg | sval | platnosť predbežných MRL sa skončí 1. 1. 2000. | 500 μg/kg | tuk | 100 μg/kg | pečeň | 50 μg/kg | obličky" | 4. Protizápalové látky 4.1. Nesteroidné protizápalové látky 4.1.1. Derivát kyseliny arylpropiónovej "Farmakologicky aktívna/e látka/y | Marker rezídua | Druh zvierat | MHR | Cieľové tkanivá | Iné ustanovenia | Carprofen | carprofen | hovädzí dobytok | 1000 μg/kg | pečeň, obličky | platnosť predbežných MRL sa skončí 1. 1. 2000. | 500 μg/kg | sval, tuk | koňovité | 1000 μg/kg | pečeň, obličky | 50 μg/kg | sval | 100 μg/kg | tuk" | C. Príloha sa mení takto: Zoznam farmakologicky aktívnych látok, pre ktoré nie je možné stanoviť maximálne hranice rezíduí "Metronidazol". --------------------------------------------------